VINO SWE INA KLISTU TWAAYA
Kuomba Ningo Umu Mulimo
—Vino Mungavwa Asambi Ukulunduluka Pakuti Yaipeele nu Kuwatiziwa
CINO CACINDAMILA: Asambi ya Baibo yalinzile ukuipeela kuli Yeova nu kuwatiziwa pakuti ayatemwe. (1 Pet. 3:21) Nupya Yeova akacingilila ukapepa wa yantu yakwe ndi cakuti vino yakucita vikuvwana na vino yaipeela kuli aliwe. (Masa. 91:1, 2) Umwina Klistu akaipeela kuli Yeova asi uku muntu, ku ncito imwi nanti uku kaungwe kamwi. Acino fwandi asambi yalinzile ukutemelwako Leza alino nu kumutaizya.—Loma 14:7, 8.
VYA KUCITA:
Lino mukusambilila nu musambi, mwalanzyanya pali vino ivyeo vikumusambilizya pali Yeova. Mwamunena sana ukuti awelenga Baibo cila-wanda nu kupepa kuli Yeova “insita zyonsi.”—1 Tesa. 5:17; Yako. 4:8.
Mwakomelezya umusambi ukuti aelenganya sana pa kuipeela nu kuwatiziwa. Nupya mwamwavwa ukuti aalunduluka panono-panono, ivili wa kwasuka pa kulongana nanti ukusimikilako auze alino na yano akaomba nayo. Mwaiusya ukuti Yeova asipatikizya umuntu ali wensi ukumuombela. Umuntu aafwile ukuisolwela umwineco ukuipeela kuli Leza.—Malan. 30:19, 20.
Mwakomelezya umusambi ukuti aazifya imiyele yakwe pakuti aazanzya Yeova alino na pakuti alinge ukuwatiziwa. (Mapi. 27:11) Limwi cingatala sana pakuti umusambi asenuke uku miyele yakwe yonsi, fwandi mungatwalilila ukumwavwa pakuti ate imiyele iipe nu kuya ni miyele isuma. (Efes. 4:22-24) Mungamunenako na pa vipande ivikaya umu Lupungu Lwa Mulinzi apa mutwe wakuti “Baibo Ika-avwa Antu Ukusenuka”
Mwamunenako insansa zino mukakwata mukuombela Yeova.—Eza. 48:17, 18.
ayr_Latn tum_Latn bem_Latn bem_Latn tum_Latn bem_Latn bem_Latn bem_Latn bem_Latn